Návrh

Komuniké

Vláda Slovenskej republiky prerokovala návrh zákona, ktorým sa mení a dopĺňa zákon                    č. 203/2011 Z. z. o kolektívnom investovaní v znení neskorších predpisov, v súlade s bodom B.12 uznesenia vlády Slovenskej republiky č. 491 z 2. októbra  2019. Navrhovaným zákonom sa transponuje smernica (EÚ) 2019/1160 z 20. júna 2019, ktorou sa mení smernica 2009/65/ES a smernica 2011/61/EÚ, pokiaľ ide o cezhraničnú distribúciu podnikov kolektívneho investovania. 
Návrhom zákona sa tiež upravujú aj podnety z aplikačnej praxe, najmä z oblasti alternatívnych investičných fondov. 
Účinnosť sa navrhuje v súlade s lehotou transpozície smernice (EÚ) 2019/1160 na 2. augusta 2021. Keďže sa do zákona o kolektívnom investovaní preberajú aj dve transpozičné ustanovenia zo smernice (EÚ) 2019/2034 o prudenciálnom dohľade nad investičnými spoločnosťami, transponované bodom 35 návrhu zákona, bod 35 nadobudne účinnosť už 26. júna 2021.